श्री वेंकैया नायडु ने कहा गलत धारणाएं (चुने हुए प्रतिनिधियों के बारे में) कारगर संसदीय लोकतंत्र की सबसे बड़ी शत्रु हैं क्योंकि अपनी निर्वाचित संस्थाओं पर से लोगों का भरोसा कम होने से लोकतांत्रिक संस्थाओं के कामकाज पर बुरा असर पड़ता है। उन्होंने इस बात पर जोर दिया कि आम धारणा के विपरीत संसद साल भर कार्य करती है क्योंकि विभिन्न विभागों से संबंधित स्थायी संसदीय समितियां और अन्य संसदीय समितियां संसद के विधायी विचारविमर्श संबंधी और निगरानी के कामकाज के महत्व को बढ़ाती हैं।